EELNÕU

Kogumispensionide seaduse ja investeerimisfondide seaduse
muutmise seadus

§ 1. Kogumispensionide seaduse muutmine

Kogumispensionide seaduses tehakse järgmised muudatused:

1) paragrahvi 3¹ lõiget 6 muudetakse ja sõnastatakse järgmiselt:

„(6) Pensioni investeerimiskontol olev raha ja selle eest soetatud finantsvara ei või olla tagatiseks või muul viisil koormatud, välja arvatud käesoleva seaduse §-s 3² sätestatud juhul.“
2) seadust täiendatakse §-ga 3² järgmises sõnastuses:

„§ 3². Pensionivara pantimine

(1) Pensioni investeerimiskontol oleva raha ja selle eest soetatud finantsvara, pensionifondi osakud ning pensionilepingust ja täiendava kogumispensioni kindlustuslepingust tulenevad varalised õigused (pensionivara) võib pantida eluasemelaenu andva krediidiasutuse kasuks sellesama eluasemelaenu omafinantseeringu osa tagatisena, kui eluasemelaenu esemeks olev kinnisasi on koormatud hüpoteegiga sama krediidiasutuse kasuks.

(2) Käesoleva paragrahvi lõikes 1 nimetatud pensionivara võib pantida ka kolmas isik, kes on laenusaaja üleneja sugulane.

(3) Käesoleva paragrahvi lõikes 2 nimetatud pandilepingu sõlmimine ei ole lubatud, kui tagatise andjal on tekkinud käesoleva seaduse § 40 lõikes 1 nimetatud õigus kohustuslikule kogumispensionile.

(4) Pensionivara pandileping peab olema notariaalselt tõestatud.“

3) paragrahvi 45 lõiget 10 muudetakse ja sõnastatakse järgmiselt:

„(10) Pensionilepingust tulenevad varalised õigused ei või olla tagatiseks või muul viisil koormatud, välja arvatud käesoleva seaduse §-s 3² sätestatud juhul.“

4) paragrahvi 63 lõiget 6 muudetakse ja sõnastatakse järgmiselt:

„(6) Lepingust tulenevad varalised õigused ei või olla laenu tagatiseks või muul viisil koormatud, välja arvatud käesoleva seaduse §-s 3² sätestatud juhul.“

§ 2. Investeerimisfondide seaduse muutmine

Investeerimisfondide seaduse § 64 lõiget 3 muudetakse ja sõnastatakse järgmiselt:

„(3) Pensionifondi osakuid ei või võõrandada ega koormata, välja arvatud kogumispensionide seaduse §-s 3² sätestatud juhul ja tingimustel.“



§ 3. Seaduse jõustumine

Käesolev seadus jõustub üldises korras.

